Source: http://www3.teraz.sk/slovensko/verdikt-v-kauze-babis-prinasa-v-spore-s-/285873-clanok.html
Timestamp: 2017-12-14 00:24:33+00:00
Document Index: 183683

Matched Legal Cases: ['súd ', 'súd ', 'súd ', 'súd ', 'súd ', 'súd ']

Advokát: Verdikt v kauze Babiš a ÚPN prináša právnu neistotu
Štvrtok 14. december 2017
Andrej Babiš Foto: TASR/Štefan Puškáš
Osoby, ktoré sú vo zväzkoch ŠtB evidované neoprávnene, nemajú podľa právneho zástupcu českého exministra financií právnu istotu pri domáhaní sa svojich práv na nezávislých súdoch.
12. októbra 2017 14:52
Košice 12. októbra (TASR) – V súvislosti s dnešným rozhodnutím Ústavného súdu (ÚS) SR, ktorý v kauze sporu Ústavu pamäti národa s českým politikom Andrejom Babišom rozhodol v prospech ÚPN, právny zástupca českého exministra financií poukázal na "chaos rozhodovacej praxe slovenských súdov v sporoch s ÚPN".
"Po dnešnom rozhodnutí Ústavného súdu nastáva chaos a neistota v právnom systéme Slovenskej republiky. Osoby, ktoré sú vo zväzkoch ŠtB evidované neoprávnene, nemajú právnu istotu pri domáhaní sa svojich práv na nezávislých súdoch," uviedla vo vyhlásení advokátska kancelária agner & partners.
Spor medzi českým politikom a ÚPN sa týka evidencie Babiša vo zväzkoch komunistickej ŠtB ako agenta. Po jeho žalobe na ÚPN okresný a krajský súd v Bratislave v minulosti rozhodli, že Babiš bol evidovaný ako spolupracovník ŠtB neoprávnene. ÚS SR dnes na podnet ÚPN zrušil rozhodnutie Najvyššieho súdu SR a Krajského súdu v Bratislave a vec vrátil krajskému súdu na ďalšie konanie. ÚS sa pritom nestotožnil s doterajšou praxou všeobecných súdov, podľa ktorej bol v sporoch o neoprávnenú evidenciu v zväzkoch ŠtB pasívne legitimovaný ÚPN.
"Doterajšia súdna prax sa pritom opierala najmä o rozsudok Najvyššieho súdu SR z roku 2011, podľa ktorého má byť v takýchto sporoch žalovaným Ústav pamäti národa. Tento rozsudok dokonca Najvyšší súd v rámci svojej úlohy starať sa o jednotný výklad a jednotné používanie zákonov publikoval v Zbierke stanovísk Najvyššieho súdu a rozhodnutí súdov Slovenskej republiky, a to práve za účelom zjednotenia rozhodovania súdov v takýchto sporoch," uviedla kancelária agner & partners.
Podľa ÚS mal súd v danej kauze pred výsluchom bývalých príslušníkov ŠtB, ktorí vypovedali v prospech Babiša, požiadať o zbavenie ich mlčanlivosti. Právnici zastupujúci českého politika pripomenuli, že tieto osoby navrhoval ako svedkov vypočuť ÚPN, ktorý v priebehu konania na okresnom a krajskom súde nikdy nenamietal, že by mali byť zbavené mlčanlivosti. S takouto námietkou prišiel ÚPN až po ukončení súdneho konania na krajskom súde.
"Okrem výpovede bývalých príslušníkov ŠtB boli v konaní pred všeobecnými súdmi predložené aj ďalšie dôkazy, ktoré potvrdzujú, že evidencia Andreja Babiša ako spolupracovníka ŠtB bola neoprávnená. Tieto dôkazy napríklad preukazujú, že príslušníci ŠtB deklarovali vynaloženie finančných prostriedkov počas údajných schôdzok s jeho osobou, a to v čase, keď nebol na Slovensku a zdržiaval sa v zahraničí," konštatoval právny zástupca českého politika. ÚPN podľa neho doteraz nepredložil žiadny dôkaz, ktorý by preukazoval, že by Babiš podpísal záväzok k spolupráci s ŠtB.
"Takýto dôkaz zjavne ani existovať nemôže, keďže, ako Andrej Babiš opakovane vyhlásil, žiadny záväzok k spolupráci nepodpísal a ani s ŠtB nespolupracoval. Je poľutovaniahodné, že táto kauza nie je ani po viac ako piatich rokoch súdnych konaní ukončená, čo umožňuje jej neustále účelové zneužívanie na politické útoky voči osobe Andreja Babiša," vyhlásila kancelária agner & partners.
Ústavný súd SR rozhodol v prospech ÚPN v tzv. kauze Babiš
Kiska žiada Ústavný súd SR o preskúmanie súladu zákona s ústavou
Nástrahy počasia neutíchajú: Hrozia povodne i silný vietor
Žitňanská: Prezident mal vybrať z celého balíka zvolených kandidátov
Povinné výberové konania pedagogických a odborných pracovníkov nebudú
Po kalamite je na severe Slovenska bez elektriny ešte 700 domácností
Fico: A. Kiska hrubo zaútočil na ÚS, nech si takéto správanie odpustí
Fico: Smer-SD by za prezidentského kandidáta mohol podporiť M.Lajčáka
MACEJKOVÁ: Znevažujúce vyjadrenia prezidenta o ÚS sú neprijateľné
Židovskí veriaci na celom svete začnú po západe slnka sláviť Chanuku
Marek Maďarič dostal od predsedu jasný signál, že s ním ako s ministrom kultúry ráta, povedal v TABLET.TV nový podpredseda Smeru-SD Richard Raši.
včera 19:41 ,aktualizované včera 21:06
Mayová prehrala hlasovanie o návrhu zákona o brexite
včera 20:38 ,aktualizované včera 21:15
V. Stromček: Obchvat Bratislavy sa má začať naplno stavať na jar 2018
Ruský závod Majak priznal, že vypúšťa rádioaktívny izotop
Tréner SR 20 oznámil nomináciu na druhú fázu prípravy pred MS do USA
Google zverejnil najhľadanejšie výrazy roka 2017: Toto sú ony
Rusko vyslalo vojenskú delegáciu do Severnej Kórey
So Severnou Kóreou nemožno viesť žiadne rokovania, kým nezlepší svoje správanie, uviedol v stredu hovorca Rady pre národnú bezpečnosť v Bielom dome.
V Taliansku zadržali ďalšie ženy z prostredia riadenia mafie. Medzi zadržanými sú sestra šéfa jedného z klanov Camorry Micheleho Zagariu a manželky Zagariových bratov. Ženy čelia obvineniu z poberania miezd vyplácaných z mafiánskych zdrojov.
Macron predpovedal víťazstvo nad džihádistami v Afrike. Uviedol to francúzsky prezident na summite afrických a európskych lídrov západne od Paríža.
Americká centrálna banka zvýšila podľa očakávaní úrokové sadzby. Zároveň výrazne zlepšila odhad rastu ekonomiky na rok 2018.
Spoločnosť Niki, rakúska divízia insolventnej nemeckej leteckej spoločnosti Air Berlin, požiadala súd o začatie konkurzného konania.
Hádzanárky Iuventy Michalovce sa stali víťazkami Slovenského pohára. V odvete finále síce prehrali na palubovke HK Slovan Duslo Šaľa 24:28, ale v prvom zápase na domácej palubovke vyhrali o jedenásť gólov.
Rusko vyslalo vojenskú delegáciu do Severnej Kórey. Neprezradilo ale účel návštevy.
Pezinskí hasiči momentálne zasahujú pri dopravnej nehode, pri ktorej zrazil vlak človeka. K nehode došlo pri železničnej stanici Pezinok zastávka smerom do Bratislavy.
Hasiči zasahujú pri dopravnej nehode v Pezinku, vlak zrazil človeka.
Výstraha druhého stupňa pred povodňami naďalej platí pre okres Michalovce, od stredy aj pre Sobrance.
Južná Kórea uvažuje nad zdanením kapitálových ziskov z obchodovania s digitálnymi menami. Tlačí ju k tomu extrémny rast hodnoty najväčšej kryptomeny bitcoin, ktorú mnohí regulátori považujú za nebezpečnú bublinu.
Ruský závod Majak priznal, že vypúšťa rádioaktívny izotop. Poradca generálneho riaditeľa závodu Jurij Mokrov v stredu na tlačovej konferencii vysielanej cez internet pripustil, že ruténium 106 sa bežne vyskytuje počas spracovania vyhoreného jadrového paliva.
Za únik chlóru v Rakúsku môže asi obslužný personál. Deväť ľudí utrpelo vážnu ujmu na zdraví a jedna osoba leží na jednotke intenzívnej starostlivosti.
Nemecká letecká spoločnosť Lufthansa stiahla svoju ponuku na kúpu rakúskych aerolínií Niki, divízie nesolventnej leteckej spoločnosti Air Berlin.
Gotthardský cestný tunel je po dopravnej nehode opäť prejazdný. Počet zranených polícia medzičasom spresnila na štyroch.
Slovenský futbalový klub FK Senica sa dohodol na spolupráci so zatiaľ neznámym zahraničným sponzorom. Uviedla to oficiálna webová stránka fortunaligistu.
Nová česká vláda premiéra A. Babiša má za sebou prvé zasadanie. Vicepremiérmi sa stali minister zahraničných vecí Martin Stropnický a minister životného prostredia Richard Brabec.
Vyšetrovanie príčin explózie plynového terminálu v Rakúsku pokračuje. V stredu pracovali na mieste nešťastia forenzní špecialisti, zástupcovia poisťovní, ako aj experti z radov prevádzkovateľa.
Na ME 2018 sa bude súťažiť aj v ženskej chôdzi na 50 km. Európska atletika (EA) zaradila do programu ME 2018 v Berlíne (7.-12. augusta) aj chôdzu žien na 50 kilometrov. Na kontinentálnom šampionáte sa táto disciplína uskutoční po prvý raz.
Bývalým príslušníkom ŠTB sa výsluhový dôchodok plošne nezdaní. Politickí väzni, ich manželky, manželia alebo vdovy a vdovci nedostanú jednorazový finančný príspevok vo výške 1000 eur.